Diari Oficial de la Generalitat Valenciana


Sumari del DOGV 8095, del 31-07-2017 (2017/6914)

RESOLUCIÓ de 25 de juliol de 2017, de la Direcció General de Funció Pública, per la qual s'inicia el procediment d'adaptació al nou sistema de carrera establit en les disposicions transitòries 1a i 2a del Decret 93/2017, de 14 de juliol, pel qual es modifica el Decret 186/2014, de 7 de novembre, del Consell, que regula el sistema de carrera professional horitzontal i l'avaluació de l'exercici.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8095

Data del DOGV
:   31-07-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/6914


Data del document
:   25-06-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari
    * funció pública
    * legislació

RESOLUCIÓ de 25 de juliol de 2017, de la Direcció General de Funció Pública, per la qual s'inicia el procediment d'adaptació al nou sistema de carrera establit en les disposicions transitòries 1a i 2a del Decret 93/2017, de 14 de juliol, pel qual es modifica el Decret 186/2014, de 7 de novembre, del Consell, que regula el sistema de carrera professional horitzontal i l'avaluació de l'exercici. [2017/6914]  
I. El Decret 93/2017, de 14 de juliol, del Consell, pel qual es modifica el Decret 186/2014, de 7 de novembre, del Consell, que regula el sistema de carrera professional horitzontal i l'avaluació de l'exercici del personal funcionari de carrera de l'Administració del Consell i disposa el procediment d'adaptació al nou sistema de carrera professional, en la seua disposició transitòria segona, estableix que: «La direcció general competent en matèria de funció pública dictarà una resolució d'inici del procediment de sol·licitud d'adaptació de l'enquadrament en el sistema, del personal que a l'entrada en vigor del present decret tenia la condició de personal funcionari de carrera de l'Administració de la Generalitat. Aquesta resolució serà publicada en el Diari Oficial de la Generalitat Valenciana».  
  
II. La Comissió d'Interpretació, Vigilància i Estudi del II Conveni Col·lectiu (CIVE), mitjançant Acord de data 24 de juliol de 2017, s'adhereix al que estableix el Decret 93/2017, de 14 de juliol, del Consell, així com a les corresponents normes del seu desplegament.  
  
  
III. De conformitat amb el que disposa la referida disposició transitòria segona, l'adaptació del grau de desenvolupament professional reconegut al nou sistema de carrera professional horitzontal se sol·licitarà en els termes que hi preveu, en el termini de dos mesos, comptats a partir de l'endemà de la publicació de la present resolució.  
  
IV. El procediment electrònic per a l'adaptació del grau de desenvolupament professional reconegut al nou sistema de carrera professional serà l'establit en l'Ordre 19/2014, de 12 de novembre, per la qual regula el procediment electrònic per a l'accés al sistema de carrera professional horitzontal. Aquest procediment, tindrà caràcter obligatori per a tot el personal que dispose de compte de correu gva.es.  
  
V. Als efectes del procediment previst en l'apartat anterior, es disposarà de l'aplicació informàtica denominada gvcarrera2, que estarà accessible en la seu electrònica de la Generalitat (https://sede.gva.es). L'accés a l'aplicació es realitzarà per mitjà de la introducció del nom d'usuari de correu gva.es, i la corresponent contrasenya.  
  
VI. L'aplicació estarà accessible durant dos mesos, a comptar de les 00.00 hores de l'1 d'agost fins a les 23.59 del 30 de setembre.  
La documentació acreditativa de les al·legacions que puguen haver sigut efectuades, haurà de ser adjuntada a través de l'aplicació informàtica esmentada, durant el termini en què aquella estiga disponible. En el cas que hagen finalitzat els dos mesos durant els quals estarà accessible, s'aportarà per registre d'entrada.  
  
VII. La Direcció General de Funció Pública, en el termini de sis mesos, a comptar de l'endemà de la finalització del termini de presentació de sol·licituds, dictarà i notificarà resolució en què, si escau, es reconeixerà el nou grau de desenvolupament professional en què queda enquadrat, el temps restant per a poder, si és el cas, ascendir al següent GDP, utilitzant a l'efecte el segell electrònic d'òrgan com a sistema d'identificació i autenticació d'aquesta Direcció General. Els efectes de la falta de resolució expressa seran estimatoris.  
  
VIII. El personal que no dispose de compte de correu gva.es, presentarà la seua sol·licitud per registre d'entrada en el mateix termini que s'indica en l'apartat III, per mitjà del model que s'adjunta com a annex I.  
IX. Tota la normativa, models i informació referides a la carrera professional horitzontal, estarà disponible per al personal de l'Administració de la Generalitat, en la seu electrònica de la Generalitat i en la pàgina web de la Conselleria de Justícia, Administracions Públiques, Reformes Democràtiques i Llibertats Publiques, Direcció General de Funció Pública.  
  
València, 25 de juliol de 2017.- La directora general de Funció Pública: Eva María Coscollá Grau.